焦源溥

焦源溥（），字涵一，陝西三原縣人。明末政治人物。

 生平 
萬曆三十七年（1609年）己酉科陝西鄉試舉人。萬歷四十一年（1613年）三甲進士。歷任沙河、浚縣知縣。考最，召授御史。熹宗即位，朝議移宮案，焦源溥上疏，要求嚴懲崔文升等，慷慨陳詞，滿朝皆驚。天启二年（1622年），因丁憂歸里。守喪結束，巡按真定府等府，按例應轉鳳陽兵備副使。當時崔文升出鎮兩淮，於是引疾歸里。

崇禎二年（1629年），重新啟用，分巡河東道，遷任寧武參政，因軍功升任山西按察使。崇禎七年（1644年），擢升右僉都御史，巡撫大同。邊境兵事日緊，軍民缺餉，焦源溥請求賑濟不成，自劾求去，於是被罷歸。

崇禎十六年（1643年）冬，李自成攻陷關中，焦源溥與從兄焦源清同被扣押勒索，焦源溥怒目大罵，被李自成軍拔舌後支解。《明史》有傳。《明史·卷二百六十四》：焦源溥，字涵一，三原人。萬歷四十一年進士。歷知沙河、浚二縣，考最，召為御史。熹宗嗣位，移宮議起，刑部尚書黃克纘請寬盜寶諸奄。源溥折之曰：「光宗，神宗元子也；為元子者為忠，則為福藩者非忠。孝端、孝靖，神宗後也；為二後者為忠，則為鄭貴妃者非忠。孝元、孝和，光宗後也；為二後者為忠，則為李選侍者非忠。貴妃三十年心事，人誰不知？張差持梃，危在呼吸，尚忍言哉！況當先帝禦極之初，忽傳皇祖封後之命，請封不得，冶容進矣。張差之梃不中，則投以女優之惑；崔文升之藥不速，則促以李可灼之丸。痛哉！先帝欲諱言進禦之事，遂甘蒙不白之冤。今即厚待貴妃，始終恩禮，而鄭養性之都督不可不奪也，崔文升不可不磔也。若竟置弗問，不幾於忘父乎！李選侍一宮人，更非貴妃比，如聖諭阻陛下於暖閣，挾陛下以垂簾，及淩虐聖母狀，有臣子所不忍言者。今即為選侍乞憐，第可求曲宥前辜，量從優典，而移宮始末不可得而抹摋也，盜寶諸奄不可得而寬宥也。若竟置諸奄弗問，不幾於忘母乎！」疏上，舉朝寒懼。天啟二年憂歸。服闋還朝，出按真定諸府，例轉鳳陽兵備副使。時崔文升出鎮兩淮，欲甘心源溥，遂移疾歸。崇禎二年起故官，分巡河東道，遷寧武參政，有平寇功，就遷山西按察使。七年擢右僉都御史，巡撫大同。時邊事日棘，兵缺伍，餉又久乏，歲洊饑，民淘馬糞以食。源溥請蠲振增餉，當事不能應。逾年，自劾求去，遂罷歸。十六年冬，李自成陷關中，與從兄源清同被執，勒令輸金。源溥瞋目大罵，賊拔其舌，支解之。

 延伸阅读 


參考文獻

（清）張廷玉等，《明史》，中華書局點校本
《明季北略》

|-

Yuan
Category:三原人
Category:萬曆三十七年己酉科陝西鄉試舉人
Category:明朝沙河縣知縣
Category:明朝濬縣知縣
Category:明朝監察御史
Category:明朝山西按察使
Category:明朝大同巡撫
Category:明朝被處決者